Aselmed n tmaziɣt deg tesmilt ixelḍen, yal yiwen amek i d-yenna, aselmad amezwaru anda nexdem, yeqqar-d d akken  Aselmed deg tesmilt ixelḍen d ayen yelhan i unelmad akken ad yesteqsay inelmaden imazɣawalen mi ara yili isedḥa seg uselmad, akken daɣen yelha i uselmad imi i d-yettban uxeddim-is, cbaḥa n tutlayt asmi ara texleḍ tesmilt , ɣer tama nniḍen aselmad wis sin yenna-d d akken tewɛer tesmilt ixelḍen imi aswir n yinelmaden yemsebɛad s waṭas acku imazɣawalen snen mliḥ i tutlayt-a i yellan d tayemmat, ɣer tama tayeḍ d tutlayt tis snat i uɛerbawal , aselmad wis kraḍ nezmer ad d-nini yiwen wawal netta d wis sin, acu kan yerra-d ɣer yimeslayen-is d akken aselmad ad yeɛweq acu n tarrayt ara yessemres, imi azayez d uswir yemgarad.